Diari Oficial de la Generalitat Valenciana


Sumari del DOGV 268, del 11-07-1985 (1985/804606)

REIAL DECRET 775/1985, de 18 de maig, sobre valoració definitiva, ampliació de les funcions, serveis i mitjàns i adaptació de les transferències a la Comunitat Valenciana en matèria d'urbanisme.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/05/18/775/dof/vci/html**

### Dades del document

Número de DOGV
:   268

Data del DOGV
:   11-07-1985

Secció del DOGV
:   DISPOSICIONS GENERALS

Número del document
:   1985/804606


Data del document
:   18-05-1985

Organisme emissor
:   Presidència del Govern

Tipus de document
:   Reial decret

Reial Decret 775/1985, de 18 de maig, sobre valoració definitiva, ampliació de les funcions, serveis i mitjans i adaptació de les transferències a la Comunitat Valenciana en matèria d'urbanisme.  
Per Reial Decret-Llei 10/1978, de 17 de març, fou aprovat el règim pre-autonòmic per al País Valencià.   
Per Reial Decret 299/1979, de 26 de gener, foren transferides al Consell del País Valencià competències, funcions i serveis de l'Administració de l'Estat en matèria d'Urbanisme   
Posteriorment, i per Llei Orgànica 5/1982, d?1 de juliol, fou aprovat l'Estatut d'Autonomia de la Comunitat Valenciana.   
Atesa la complexitat tècnica dels treballs conduents a la valoració del cost efectiu dels serveis traspassats en matèria d'Urbanisme, fins ara no havia estat possible l'aprovació de la valorció definitiva dels traspassos esmentats en la Comissió Mixta de Transferències.   
L'obtenció d'aquesta valoració comporta la necessitat d'ampliar certs mitjans personals i pressupostaris relacionats amb els traspassos esmentats.   
Finalment, com a conseqüència de la transferència efectuada en fase pre-autonòmica en la matèria esmentada, foren posats a disposició del Consell del País Valencià mitjans personals i patrimonials per a l'exercici de les funcions transferides, el règim jurídic d'adscripció de les quals cal adaptar a la situació configurada per l'Estatut d'Autonomia.   
Per això, la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà, en la reunió del 27 de juny de 1983, l'acord adient amb les relacions annexes, que són aprovades mitjançant aquest Decret.   
En atenció d'aquests motius, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres, en la reunió del dia 8 de febrer de 1984,   
DECRETE:   
Article 1r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats, ampliació de mitjans adscrits als serveis traspassats i adaptació dels transferits al Consell del País Valencià en matèria d'Urbanisme.   
Article 2n  
En conseqüència, queden traspassats a la Comunitat Valenciana els béns, drets i les obligacions, així com el personal i els crèdits pressupostaris que figuren en les relacions adjuntes a l'acord de la Comissió Mixta susdita, en els termes i les condicions que s'hi especifiquen, i en les relacions dels quals hom consigna degudament identificats i separats tots els mitjans que es traspassen, relatius a l'ampliació, com els que són objecte d'adaptació.   
Article 3r  
Els traspassos a què fa referència aquest Reial Decret tindran efectivitat a partir del dia indicat en l'acord de la Comissió Mixta.   
Article 4t  
Els crèdits pressupostaris que figuren detallats en la relació 3.2, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32 dels Pressupostos Generals de l'Estat, destinats a finançar els serveis assumits per les Comunitats Autònomes, una vegada siguen enviats per l'Oficina Pressupostària del Ministeri d'Obres Públiques i Urbanisme els certificats de retenció de crèdit, per tal de donar compliment al que disposa la vigent Llei de Pressupostos Generals de l'Estat.   
Article 5é  
Aquest Reial Decret entrarà en vigor el mateix dia en què siga publicat al Butlletí Oficial de l'Estat.   
A Madrid, el 18 de maig de 1985.   
JOAN CARLES R.   
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la comissió, celebrada el dia 27 de juny de 1983, s'hi adoptà acord sobre valoració definitiva del cost efectiu dels serveis traspassats, ampliació de les funcions, els serveis i mitjans adscrits i adaptació dels que foren transferits al Consell del País Valencià en matèria d'Urbanisme, en els termes que tot seguit s'expressen:   
A) Normes constitucionals estatutàries i legals en què s 'empara la valoració definitiva, l'adaptació i l'ampliació de mitjans traspassats:   
La Constitució, en l'article 148.1.3 estableix que les Comunitats Autònomes podran assumir competències en matèria d'Urbanisme. D'altra banda, l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, estableix en l'article 31.9 que correspon a la Comunitat Autònoma la competència exclusiva en matèria d'Urbanisme.   
Finalment, aquest acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, ja esmentat, en el qual hom preveu el traspàs dels serveis inherents a les competències que, segons l'Estatut, corresponen a la Comunitat Autònoma susdita, així com el dels mitjans patrimonials, personals i pressupostaris adients i l'adaptació dels ja transferits i, d'altra banda, en el Reial Decret 4015/1982, de 29 de desembre, que regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia, i s'hi determinen les normes i el procediment a què han d'ajustar-se els traspassos de l?Administració de l'Estat a la Comunitat Valenciana.   
B) Funcions de l'Estat que assumeix la Comunitat Autònoma i identificació dels serveis traspassats:   
1r. Hom traspassa a la Comunitat Valenciana la totalitat de les funcions que l'Administració de l'Estat exercia, tret de les reservades a aquesta en l'apartat C) d'aquest acord.   
2n. Queden taspassats a la Comunitat Autònoma els serveis d'Urbanisme dependents del Ministeri d'Obres Públiques i Urbanisme existents a València, per tal com s'hi fan funcions referents a l'activitat urbanística.   
C) Funcions que es reserva l?Administració de l'Estat:   
Romandran en l'Administració de l'Estat i continuaran sent executades pel Ministeri d'Obres Públiques i Urbanisme o pels Departaments a què, en cada cas, escaiga per raó de la matèria, les funcions que atribueix a l'Estat la Constitució i, en concret, els articles 131, 138 i 149 d'aquesta, així com les disposicions que hom dicte en desplegament.   
Alhora, romandran en el Ministeri d'Obres Públiques i Urbanisme les funcions a què fa referència l'article 180.2 i 3 de la Llei del Sòl, text refós de 9 d'abril de 1976.   
D) Funcions en què han de concórrer l?Administració de l'Estat i la Comunitat Autònoma, i forma de cooperació.   
Seran desenvolupades coordinadament entre el Ministeri d'Obres Públiques i Urbanisme i la Comunitat Valenciana:   
a) La investigació i l'estudi en matèria d?ordenació del territori i urbanisme.   
b) L'ajuda i la cooperació econòmica, tècnica i de personal en les mateixes matèries.   
E) Mitjans patrimonials, personals i pressupostaris que s'adapten i amplien:   
E.1. Béns, drets i obligacions:   
1. L'ampliació dels mitjans patrimonials traspassats al Consell del País Valencià s'efectua amb un reconeixement de deute de superfície local, en els termes detallats en la relació adjunta número 1. Aquests traspassos seran formalitzats d'acord amb el que disposen l'Estatut d'Autonomia i altres disposicions aplicables en cada cas.   
2. En el període d'un mes, comptat des de l'aprovació d'aquest acord pel Govern seran signades les actes de lliurament i recepció de mobiliari, equip i material inventariable corresponents.   
3. En la relació adjunta número 1.2 són detallats els béns traspasstas en fase pre-autonòmica el règim jurídic dels quals s'adaptarà al que estableix la disposició transitòria quarta de l'Estatut d'Autonomia.   
E.2. Personal i llocs de treball vacants:   
1. Són ampliats els mitjans personals traspassats a València amb el traspàs de personal que nominalment apareix referenciat en la relació adjunta número 2.   
2. El personal esmentat passarà a dependre de la Comunitat Autònoma en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies especificades en la relació adjunta número 2 i amb el seu número de Registre de Personal.   
3. Llocs de treball vacants: són els detallats en la relació adjunta número 2.2.   
4. La Subsecretaria del Ministeri d'Obres Públiques i Urbanisme notificarà als interessats el traspàs i la nova situació administrativa tan prompte com el Govern aprove el present acord per Reial Decret. Igualment, enviarà als òrgans corresponents de la Comunitat Valenciana una copia certificada de tots els expedients d'aquest personal traspassat, com també dels certificats d'havers referits a les quatitats guanyades durant 1983, i l'Administració de l'Estat modificarà les plantilles orgàniques i pressupostàries en funció dels traspassos efectuats.   
5. La relació adjunta número 2.5 detalla nominalment el personal i els llocs de treball vacants transferits en fase pre-autonòmica amb la indicació del nivell orgànic, dotació pressupostària i altres circumstàncies que l'esmentada relació específica.   
6. El règim d'aquest personal serà l'establert en el Reial Decret 4015/1982, de 29 de desembre, i el Reial Decret 2545/1980, de 21 de novembre, i d'altres disposicions aplicables.   
E.3. Valoració definitiva de les càrregues financeres dels serveis traspassats:   
1. El cost efectiu que, segons la liquidació del pressupost de despeses per a 1981, pertoca als serveis traspassats a la Comunitat és definitivament de 11.009.026 pessetes, relació 3.1.   
Les dotacions i els recursos per a finançar el cost efectiu dels serveis que s'hi traspassen, calculats en funció de les dades del Pressupost de l'Estat per a 1984, són detallats en la relació adjunta número 3.2.   
F) Data d'efectivitat:   
Els traspassos a què fa referència aquest acord tindran efectivitat a partir de l'entrada en vigor del Reial Decret pel qual és aprovat aquest acord'   
I perquè conste, expedim la present certificació, a Madrid, el 27 de desembre de 1984. Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI